google/wiki40b huggingface dataset:
Digerofsen

Digerofsen var en ekstremflom som fant sted på 1340-tallet. Flommen rammet Vågåmo i Oppland ved at Ottas sideelv Finna fant nytt løp, der den skal ha tatt liv og rasert terreng og gårder. Den skal også ha demmet opp Vågåvatnet, slik at det fikk dagens størrelse. Den skal ha vært verre enn den langt mer kjente Storofsen i 1789.
Geologiske undersøkelser viser at hendelsen har funnet sted, men dokumentasjonen er begrenset, og lite er kjent om Digerofsen. Også dateringen er usikker. Én kilde oppgir at den skjedde sju år før Svartedauen, dvs. 1342. Den kan ha hatt tidsmessig sammenheng med 1000-årsflommen som rammet Tyskland i august 1342, uten at det kan dokumenteres. På denne tiden eksisterte imidlertid flere klimatiske likhetsfaktorer som kan ha ført til lignende hendelser flere steder i Europa. Digerofsen er også datert til 1348, ett år før Svartedauden, og tre år etter at en flomkatastrofe i Gauldalen ifølge islandske annaler skal ha krevd 500 menneskeliv.
Høylue

Høylue er en type uniformslue. Slike hodeplagg har form som en skyggelue med kort, stiv skygge, tallerkenformet pull med høyreist front og hakereim festet med knapper ved tinningene. Skyggen ble tidligere laget av lær, eventuelt med dekor i  annen farge trukket med tekstil, men er nå oftest av plast. Den flate, utspente luepullen er fastsydd til en stiv, bred hodekrans. Fronten er ellers utstyrt med ett eller flere luemerker som viser for eksempel våpenart og offisersgrad.
Høyluer i ulike varianter har siden begynnelsen av 1900-tallet vært vanlige tjenesteluer i bruk i svært mange land, både blant politifolk, offiserer og andre uniformerte personer, for eksempel sjåfører, dørvakter, skippere og kapteiner.

Navn

Høylue har flere navn. På engelsk kalles liknende luetyper gjerne peaked cap (britisk-engelsk), visor cap (amerikansk-engelsk), forage cap eller combination cap. I det amerikanske militærvesenet er betegnelsen service cap, wheel cap, eller combination cover i marinen. På tysk brukes oftest benevnelsen Schirmmütze («skjermlue»). I Østerrike brukes gjerne Tellerkappe («tallerkenlue»). Formelt kalles lua ofte bare Dienstmütze («tjenestelue») på tysk.
Skyggeluer med rund, flat pull, band og skygge kan på norsk også kalles kaskett. Kasket er vanlig ord for «skyggelue» på dansk.

Historikk

Blant de første variantene av høyluer var lave uniformsluer med myke eller stramme tallerkenformede puller, hodebånd og blank skjerm som ble innført i den prøyssiske og russiske hæren tidlig på 1800-tallet. Disse var mer praktiske enn de høye, sylinderformede sjakoene som var vanlige soldathatter under Napoleonskrigene og seinere  på 1800-tallet. En videreutviklet formvariant av disse var kepien, det vil si en lavere uniformslue med stiv, sylinderformet pull. 
Også studentluer og russeluer, som stammer fra en luevariant med mykere pull og kort lakkskjerm som var svært utbredt blant gutter på slutten av 1800-tallet og på begynnelsen av 1900-tallet, er en nær slektning av høyluene. Slike luer var også vanlige blant jøder fra Russland som kom til USA rundt forrige århundreskifte, og denne luetypen kalles innimellom kasket på amerikansk.
Tyske soldater og andre bar omkring første verdenskrig en luetype som var formet som en flat høylue uten skygge og liknet på en matroslue.
Enoch Thulin

Bakgrunn

Enoch Thulin ble født i Simris sogn syd i Sverige.

Flypioner

Han studerte flyteknikk 1908–1912 og lyktes med sine flyeksperimenter i 1912. Han skrev en avhandling om aerodynamikk og fikk en Ph.D-grad fra universitetet i Lund i 1912.
Thulin bosatte seg i Landskrona. Han grunnla AB Thulinverken i 1914 for å kunne starte med å bygge fly. Selskapet er i dag kjent som Haldex og produserer blant annet pneumatiske bremsesystemer for tog og lastebiler. Thulin startet også med bygging av personbiler, noe han holdt på med frem til 1928. Han startet det som senere ble kjent som Svenska Stridsflygskolan F5 i Ljungbyhed, syd i Sverige. I 1918 foreslo han for Stockholms borgermester at han skulle undersøke mulighetene for å anlegge en lokal flyplass, og selv om reaksjonene var positive, ble ideen utsatt frem til 1936 da Bromma lufthavn ble bygget.
Thulin utførte flere flygninger som var oppsiktsvekkende for sin tid. Blant annet fløy han i mai 1914 strekningen Malmö-Stockholm på 4 timer og 17 minutter, noe som da ble skandinavisk rekord. Dertil bidrog han gjennom foredrag og oppvisninger til å øke interessen og investeringsviljen for flygning og for svensk flyindustri.
Thulin ble i 1918 innvalgt som medlem av Krigsvetenskapsakademin og samme år av Fysiografiska sällskapet i Lund.

Død i flyulykke

Enoch Thulin omkom den 14. mai 1919 under prøveflyging av et nytt fly. I henhold til mekanikeren som startet flyet, var Thulin stresset etter de vellykkede demonstrasjoner foretatt med et annet fly, en Sparmann. Thulin ønsket å forbedre sine evner som flyger, men styrtet syd for havnen i Landskrona.

Ettermæle

Et av Thulins tidlige fly er i dag permanent plassert i Landskronas bymuseum, sammen med flere propeller og motorer. Dobbeltdekkeren henger under taket i museet.
Det er flere andre minnesmerker over Thulin i Landskrona og omegn. En teknisk skole har fått navnet Enoch Thulin-gymnasiet, og en gate heter Enoch Thulins väg. Flyplassen 10 km nord for byen har fått navnet Enoch Thulins flygplats. Flyplassen har en 1 190 meter lang og 30 meter bred asfaltert rullebane, men har ingen regulær trafikk.
Shiro Kikuhara

Japans herrelandslag

Shiro Kikuhara spilte 5 landskamper for Japans herrelandslag.
Tokmac Nguen

Landslaget

Han har tidligere spilt landslagsfotball for aldersbestemte lag for Norge.
Frédéric Kanouté

Karriere

Kanouté begynte karrieren i  Olympique lyonnais, der han startet som læregutt i 1997. Han debuterte i en Intertoto-cupkamp mot Odra Wodzisław.
Kanouté gikk til den engelske klubben West Ham i 2000. Han spilte 84 ligakamper for London-klubben og scoret 29 mål. Han ble kjøpt av Tottenham Hotspur på slutten av 2002/03-sesongen.
Kanouté valgte å spille for Mali i stedet for Frankrike. I Afrikamesterskapet i 2004 scoret Kanouté 4 mål på 4 kamper, og bidro til at Mali gikk til semifinalen, der de tapte mot Marokko.
Kanouté opplevde blandet suksess i Tottenham, og ble solgt til Sevilla 17. august 2005 for €6,5m. Han kom inn som innbytter i pausen i UEFA-cupfinalen mot Middlesbrough og scoret i kampens 89.  minutt. Sevilla vant kampen 4-0. Kanouté ble i Sevilla i sju sesonger, og scoret totalt 138 mål på 285 kamper.
I 2012, etter en sesong preget av skader, gikk veien videre til kinesisk fotball og Beijing Guoan, hvor han tilbragte sin siste sesong som profesjonell fotballspiller.
Grunnkretser i Sveio kommune

Grunnkretser i Sveio kommune er delområder og grunnkretser som seksjonerer Sveio kommune, Hordaland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Royal Philharmonic Orchestra

Royal Philharmonic Orchestra (RPO) er et britisk symfoniorkester med tilhold i London. Orkesteret omtales av og til som «Storbritannias nasjonalorkester».
RPO ble grunnlagt i 1946 av Thomas Beecham og opptrådte for første gang i Croydon 15. september 1946. 
Beecham var dirigent til sin død i 1961. Senere dirigenter har vært Rudolf Kempe, Antal Doráti, Walter Weller, André Previn, Vladimir Ashkenazy, Jurij Temirkanov, Daniele Gatti og Charles Dutoit.
To dager, en natt

Om filmen

Filmen hadde premiere på filmfestivalen i Cannes. Den hadde kinopremière i Belgia og Frankrike dagen etter. 
Den fikk svært god omtale av kritikere, og den har 97 % på Rotten Tomatoes. Birger Vestmo fra Filmpolitiet skrev at filmen er «et dypt menneskelig drama om konfliktene som oppstår når samhold og solidaritet kolliderer med samfunnets krav til økonomi og effektivitet», og roste skildringen til Cotillard. Filmnettstedet Montages var også fornøyd med tolkningen hennes, og skrev følgende: «Marion Cotillards usminkede ansikt og sliterkropp er foran kameraet i så godt som hver eneste innstilling. Hun skrur oss fast til lerretet. At en skuespillerinne med så åpenbare stjernekvaliteter kan slipe seg selv så langt ned – til et vanlig, tynt ingenting – vitner om en formidabel prestasjon.»
Filmen var Belgias kandidat til Oscar for beste fremmedspråklige film, men den ble ikke nominert. Marion Cotillard ble imidlertid nominert til Oscar for beste kvinnelige hovedrolle for rolleskildringen sin i filmen.
Huangnan

Huangnan (Forenklet kinesisk: 黄南; tradisjonell kinesisk: 黃南; pinyin: Huángnán; tibetansk: རྨ་ལ; Wylie: Rma-lho) er et autonomt prefektur for tibetanere i provinsen Qinghai i Folkerepublikken Kina.
Arealet var på 18 800 km² .
Befolkningen var anslått til å være på 218 200 innbyggere i 2004.
Caecia (gens)

Caesia var en romersk familie som eksisterte under republikken. Det ser ikke ut til at familien var spesielt stor eller betydningsfull. Dette gens mest kjente medlem var Gaius Caecius, en venn av Publius Cornelius Lentulus Spinther den yngre, omtalt av Cicero i år 49 f.Kr.
Dicranolasmatidae

Utseende

Middelsstore (kroppslengde 3-6,4 mm) vevkjerringer med forholdsvis korte bein. De kan kjennes på at fremre del av kroppen er framskutt (tydelig «hode») som en hette som dekker chelicerene og pedipalpene (hos voksne individer). Øynene sitter midt på denne hetten, som består av to krumme utvekster. Kroppen er oftest mer eller mindre dekket av en skorpe av jordpartikler. De unge individene ser ganske ulike ut fra de voksne, og har vært beskrevet som en slekt for seg.

Utbredelse

Familien har en ganske begrenset utbredelse som omfatter det vestlige Nord-Afrika, Europa nord til den sørlige delen av Alpene, og Asia øst til Irak.
NM i judo 2011

NM i judo 2011 ble arrangert i Levanger 9. april.
Kongepokalene ble vunnet av Ane Ofstad Presterud og Karl André Reichelt.
Vegusdal helselag

Vegusdal helselag ble stiftet i 1921. Foreningens virkeområde var Vegusdal i nåværende Birkenes kommune. Foreningen var tilsluttet Nasjonalforeningen for folkehelsen. I 1986 hadde foreningen 114 medlemmer.

Aktiviteter

Foreningen arbeidet lokalt med hjelp til eldre og vanskeligstilte, samt kurs og opplysningsarbeid. Laget fikk inntekter ved salg av lodd, maiblomster, kluter, håndklær og andre egenproduserte produkter.

Arkivet

Arkivet etter Vegusdal helselag befinner seg på Kuben i Arendal. Arkivet inneholder møtebøker, journal, korrespondansearkiv, regnskap og egenproduserte trykksaker.
Platja de la Mar Bella

Platja de la Mar Bella er en strand i Barcelona i Catalonia. Den ligger mellom strendene Platja de Bogatell og Platja de la Nova Mar Bella, i distriktet Sant Martí.
De besøkende på Platja de la Mar Bella er i hovedsak unge mennesker, og en stor del av dem er faste innbyggere i Sant Martí. En del av stranda er offisielt definert som naturistområde. Dette befinner seg nærmest moloen «Bac de Roda», som skiller Platja de la Mar Bella fra Platja del Bogatell. På vestsida av stranda er det en base for forskjellige typer vannaktiviteter.
Platja de la Mar Bella er 500 meter lang, og har en gjennomsnittlig bredde på 42 meter.
Ingvar Gärd

Landslagskarriere

Gärd spilte totalt seks kamper for Sverige, samtlige i 1950. Fem av de seks kampene var i forbindelse med fotball-VM i 1950, hvor Sverige tok bronse.

Karriere som trener

Da Gärd vendte tilbake fra italienske Sampdoria, kunne han ikke spille organisert fotball i Sverige, på grunn av proffbestemmelsene i svensk fotball. Gärd ble fotballtrener, og trente først Trelleborgs FF. Hans største meritt som trener, var 1960, da han ledet IFK Malmö til kvartfinalen i Serievinnercupen.

Privat

Ved siden av fotballkarrieren, jobbet Gärd som produktsjef for Wilhelm Sonessons i Malmö.
Sagskatten

Sagskatten var en særskilt skatt på sagbruk i Norge fra 1560  til den ble opphevet sammen med sagbruksprivilegiene i 1860. Skatten ble ved flere anledninger forhøyet og mellom 1747 og 1795 var det en egen sagmesterskatt.
Alberto Ginastera

Bakgrunn

Ginastera var født i Buenos Aires av en katalansk mor og italiensk mor. Han studerte ved konservatoriet i Buenos Aires. Deretter grunnla og ledet han et konservatorium i La Plata. Fram til 1962 underviste han ved kunst- og musikkfakultetet ved det katolske universitetet i Buenos Aires, deretter ved Centro Latinoamericano de Altos Estudios Musicales (CLAEM). I 1971 slo han seg ned i Genève i Sveits.

Komponist, instruktør

Ginastera komponerte fire operaer, to balletter, tre motetter, sanger, scene- og filmmusikk, dessuten en symfoni, en overtyre, to strykekvartetter, en harpe- og en fiolinkonsert, to klaver- og to cellokonserter, tre klaversonater og annen instrumentalmusikk.
Ut over klassisk musikk ble hans «toccata» fra 4. sats av Piano Concerto No. 1 kjent i Emerson, Lake and Palmers versjon på albumet Brain Salad Surgery (1973).
Ginastera ble inspirert av tekstene i PopulVuh, boken med mayaenes skapelsesberetning, og begynte å skrive et åttesatsig orkesterverk med samme navn, men rakk ikke å fullføre verket før han døde.
Av hans studenter kan nevnes Astor Piazzolla, Waldo de los Ríos og Rafael Aponte-Ledée.

Musikkperioder

Ginastera grupperte musikken sin i tre perioder: «Objektiv nasjonalisme» (1934–1948), «Subjektiv nasjonalisme» (1948–1958), and "Neoekspresjonisme" (1958–1983). Blant andre fremtredende kjennetegn varierer disse periodene i bruk av tradisjonelle argentinske musikalske elementer. I objektivt nasjonalistiske verker integrerer han ofte argentinske folkemusikktemaer på en enkel og direkte måte, mens han i senere perioder bruker de tradisjonelle elementene på en mer og mer abstrakt form.
Kombinasjonen av tradisjonelle argentinske rytmer (ofte i 6/8-takt) med moderne harmonikk ga et resultat som kan minne litt om musikken til Béla Bartók.
Beiarn prestegjeld

Beiarn prestegjeld lå opprinnelig under Gildeskål prestegjeld, men ble utskilt som eget prestegjeld i 1856.
Prestegjeldet som administrativ enhet ble faset ut av Den norske kirke fra 2004 og blir ikke lenger brukt.
Han Guangwudi

Bakgrunn

Líu Xiù var en av mange etterkommere av det tidlige Han-dynastiets keiserfamilie. Etter at Wang Mang hadde tilranet seg keisermakten i 9 og etter den følgende borgerkrigen og dinsitegreringen av Wangs kortvarige Xin-dynasti framsto Xiù som en av flere etterkommere av den avsatte keiserfamilien som gjorde krav på tronen.

Keiser

Etter å ha samlet styrker og erklært seg keiser klarte Xiù å beseire sine rivaler og ødelegge bondeopprørshæren Chìméi ("De røde øyenbryn;" 赤眉), som var kjent som sin disorganisering og plyndring, og i 36 AD hadde han gjenforent hele det daværende Kina. 
Han opprettet sin hovedstad i Luoyang, som ligger 335 km øst for den tidligere hovedstaden Chang'an, og derav navnet Østlige Han. Han igangsatte noen reformer, inkludert en ikke særlig suksessfull landreform, med det mål å rette opp noen av de strukturelle ubalansene i systemet som hadde ført til det Vestlige Hans fall, og dette førte til at Han-dynastiet overlevde ennå 200 år. 
Guāngwǔ hadde mange dyktige generaler med seg på sine felttog, men merkelig nok manglet han gode strateger. Dette kan ha skyldtes at Guāngwǔ selv later til å ha vært en dyktig strateg; han instruerte ofte sine generaler i strategi, selv om de var langt unna, og hans klarte som oftest å forutsi situasjonen. Dette har siden blitt forsøkt av senere herskere som regnet seg selv for å være store strateger, men som i virkeligheten ikke kunne måle seg med Guāngwǔ, noe som ofte førte til katastrofale resultater. 
Guāngwǔs kombinasjon av besluttsomhet og nåde var også unik i kinesisk historie. Han prøvde ofte å finne fredelige heller enn voldelige måter å legge områder under seg på, og han var også svært bemerkelsesverdig i og med at han var en av få dynastigrunnleggere som ikke drepte noen av offiserene eller generalene som hjalp han i seieren på grunn av sjalusi eller paranoia etter at hans styre var sikret. 
Guāngwǔ ble etterfulgt av sin andre sønn Liu Zhuang, som ble keiser Han Mingdi. Guāngwǔs æranavn var Jìanwŭ (建武) i 25–56 og Jìanwŭzhōngyúan (建武中元) i 56–57. Han tempelnavn var Shizu (世祖).
Fylkesvei 2478

Fylkesvei 2478 går mellom Mønin og Vesterbø i Nord-Aurdal kommune. Veien er 5,0 km lang.
Frem til 2019 hadde veien betegnelsen Fv262.
Astrolabe Reef

«Rena»s grunnstøtting

Onsdag 5. oktober 2011 gikk konteinerskipet MV «Rena» på grunn på revet. Innen søndag 9. oktober hadde det dannet et 5 kilometer stort oljeflak som truet dyrelivet og fiskerinæringen. Flere av konteinerene ombord inneholder farlig avfall.
Olav Støylen

Verv

Leder og diverse, tillitsverv i Alnor Kjemiske fagforening, Karmøy. Forbundssekretær fra 1973, nestformann fra 1982 (valgt som påtroppende på landsmøte i 1980 og som leder i Kjemisk Forbund fra 1995, valgt på landsmøte i 1992 til å etterfølge Arthur Svensson når han gikk av med pensjon.
Medlem næringspolitiske utvalg i Industri Energi, Nordisk kjemisk solidaritetsutvalg, styreleder industriarbeidermuseet på Rjukan.
Google Toolbar

Google Toolbar (Eller Google verktøylinje) er produsert av Google og er et tillegg til Internet Explorer eller Firefox sin verktøylinje. Denne kan blant annet blokkere Popup-vinduer fra å åpne seg. Videre gir den lett tilgang til Google-søkemotoren på toppen av verktøylinja slik at man slipper å besøke Googles nettsider for å søke.
Kamino

Geografi

Kamino er en havplanet, det vil si at den er 100 % dekket av hav. Været preges av konstante stormer.

Befolkning

Planeten er befolket av høye, elegante skapninger, kalt kaminoanere. De holdt seg for seg selv og er kjent som de beste klonerne i galaksen, og det var de som skapte Republikkens Klonesoldater.

Tipoca City

Tipoca City er hovedstaden på Kamino. Arkitekturen av byen er unik med at den er bygd for å unngå de kraftige stormene og bølgene på Kamino. Blant beboerne i byen er statsministeren Lama Su, Jango og Boba Fett.

Filmene

Det var her republikkens klonehær ble laget. Obi-Wan Kenobi ble sendt her for å følge ett spor fra Padmé Amidalas nesten-snikmorder. Gjennom Obi-Wans besøk i Tipoca City oppdaget han kilden til hærens genetiske kode, Jango Fett og hans «sønn» Boba Fett.
Da Jango ble oppdaget, klarte han og Boba såvidt å flykte med Obi-Wan rett bak. Senere kom jedimesteren Yoda tilbake fra å hente en mengde Klonesoldater for å assistere resten av jediene i Slaget om Geonisis som etterhvert ble det første slaget i klonekrigen.
Elers' Kollegium

Elers' Kollegium er et kollegium i den middelalderske del av København og det har adresse Store Kannikestræde 9. Kollegiet huser 20 studenter fra Københavns Universitet eller Danmarks Tekniske Universitet. Kollegiet er delvis administrert av København Universitet, og bare studenter som har studert i  minst 2 år, kommer i betraktning.
Elers' Kollegium er kjent for å være stedet hvor Henrik Steffens holdt sine foredrag om filosofi og poesi i 1802 til 1803. Disse foredragene er tillagt stor betydning som starten på Den danske gullalder.

Historie

Jørgen Elers var etatsråd og levde 1647-1692.
Han og ektefellen hadde mistet de tre barna sine; et mens det enda var barn. Under katastrofebrannen på Sophie Amalienborg i april 1689 mistet de de to siste. 
29. november 1691 bestemte Elers seg derfor for å utstede retningslinjer for et kollegium som skulle opprettes etter hans og ektefellens død. Kollegiet fikk navnet Collegium Elersianum. Ektefellen levde til september 1700 og da tok man fatt på opprettelsen av kollegiet. Selve bygningen ble oppført i 1702-05. Dessverre fikk det ikke stå lenge ettersom det ble herjet av brann under bybrannen i 1728. Kun to små hus er bevart av det opprinnelige. 
Kollegiet ble bygget opp igjen under arkitekt J.C. Kriegers ledelse og han klarte å gjenskape det ytre slik det opprinnelig hadde vært. Bygningen er fredet.
Skolebibliotekarforeningens litteraturpris

Skolebibliotekarforeningens litteraturpris er en skjønnlitterær pris opprettet i 1982. Prisen utdeles av Skolebibliotekarforeningen i Norge som en honnør og en stimulans til en forfatter av norsk barne- og ungdomslitteratur. Prisen blir gitt for et samlet forfatterskap eller deler av det. Prisen består av et diplom og et verk av en norsk kunstner.
1050-årene

-- 1050 -- 1051 -- 1052 -- 1053 -- 1054 -- 1055 -- 1056 -- 1057 -- 1058 -- 1059
Tiårsoversikt
Chapicuy (kommune)

Historie

Chapicuy ble grunnlagt i 21. mars 2013.

Regjeringen

Ordføreren (alcalde) i kommunen er Ángel Seballos (2015-2020) fra Partido Nacional.
61. marineinfanteribrigade

61. marineinfanteribrigade er en avdeling som opprinnelig var oppsatt i Sovjetunionen som en del av Sovjetunionens marine. Brigaden er forlagt i Sputnik garnison i Murmansk oblast, og er et manøverelement i OSK Nord.

Brigade-regiment-brigade

1. desember 2009, i forbindelse med pågående militærreform 2008–2020, ble betegnelsen brigade forandret til regiment. I desember 2014, i forbindelse med opprettelse av OSK Nord, ble betegnelsen brigade gjeninnført.

Aktiviteter

I september 2011 deltok personellet i en fellesøvelse sammen med underenheter fra 200. motoriserte infanteribrigade på Srednyjhalvøya.
I 2014, ifølge ukrainske kilder Bellingcat, deltok personell fra 61. marineinfanteribrigade i Krigen i Donbass I Lugansk-regionen i Ukraina.
Varietet (lingvistikk)

Varietet betegner innen lingvistikk en form av et språk eller av et dialektkontinuum, i likhet med begrepene språk,  dialekt, aksent og sosiolingvistisk variasjon. Bruken av  begrepet  varietet unngår termene språk og dialekt i visse sammenhenger, når benevning er vanskelig å bestemme og disse termer kan assosieres til politisk korrekthet.
Et eksempel på diskusjon om varieteter er samisk, som etter norsk og svensk grunnlag gjerne betegnes som språk, mens for eksempel nordsamisk og sørsamisk da blir dialekter. I nyere språkvitenskap benyttes i stedet begrepet varieteter for å uttrykke at nordsamisk og sørsamisk skiller seg fra hverandre på vesentlige måter.
Miaenia

Utseende

Små til middelsstore, brun- eller gråaktige trebukker, dekkvingene ofte med lyse flekker. Antennene er lange, særlig hos hannene. Pronotum er nærmest tønneformet, oftest med en pigg litt bakenfor midten av siden. Dekkvingene er kraftig punkterte.

Levevis

Larvene lever i død ved.

Utbredelse

Slekten er utbredt i Sørøst-Asia (vest til India), Australia og Oseania.
Hastings

Historie

Det finnes spor etter jordvoller fra jernalderen og romersk tid, men det var ingen permanent romersk bosetning på stedet. Det eldste skriftlige spor etter byen finnes i dokumenter fra 700-tallet da Hæstingas slo mynt under Athelstan av England. Navnet viser antagelig til en angelsaksisk leder ved navn Hæsta.
Fra tidlig i middelalderen var Hastings en av Cinque Ports, og hevdet selv å være den fremste av dem.
Da Vilhelm Erobreren hadde steget i land i England i 1066 satte han opp sitt hovedkvarter ved Hastings. Slaget ved Hastings ble utkjempet ved Battle, noen få kilometer fra Hastings. Vilhelm slo der Harald Godwinson, Englands siste angelsaksiske konge. Han bygde deretter et festning ved Hastings, noe som er avbildet på Bayeuxteppet. Det eksisterende Hastings Castle er antagelig bygget på vollene fra Vilhelms borg.
På 1200-tallet ble mye av byen vasket bort av sjøen. Så, i 1339 og 1377 ble den raidet og brent av franskmennene. Deretter ser det ut til at en langvarig nedgangsperiode startet. Som havn hadde Hastings den svakhet at det ikke er noen naturlig havn, og den var da helt avhengig av et omfattende havneanlegg. Fiskeflåten hadde mindre problemer enn transportskip, ettersom den var strandbasert. Først i 1897 begynte man konstruksjonen av et anlegg i betong. Det var ikke nok penger til å fullføre hele anlegget, og deler av det har aldri blitt fullført.
Med jernbanens ankomst begynte en ny tid for Hastings, ettersom det begynte å komme mange tilreisende til de gode strendene i området. Siden 1800-tallet har turisme og fiske vært viktigste næringsveier.
Pallars Jussà

Pallars Jussà er et comarca i Catalonia, hvis hovedstad er Tremp. 
Det grenser i nord til Alta Ribagorça og Pallars Sobirà, i øst til Alt Urgell, i sør til Noguera, og i vest til Ribagorça.
Pallars Jussà har 13 467 innbyggere og et areal på 1343,08 km².